Държавен вестник, бр. 89, 2012 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  89
извършват на площадката, и с декларираните 
технически спецификации (БДС, БДС ЕN, БТО), 
по които се произвеждат строителните продукти.
2. В случай че на площадката се произвеждат 
продукти от оползотворени СО, операторът на 
площадката за подготовка за оползотворяване 
и/или рециклиране (в случая производител) 
трябва да създаде и да поддържа и система от 
техническа документация съгласно изискванията 
на Регламент (ЕС) 305/2011 г. на Европейския 
парламент и на Съвета от 9 март 2011 г. за опре­
деляне на хармонизирани условия за предлагането 
на пазара на строителни продукти и за отмяна 
на Директива 89/106/ЕИО на Съвета.
3. Когато производител притежава система за 
управление на качеството, сертифицирана по БДС 
EN ISO 9001:2001, се счита, че са удовлетворени 
изискванията на системата за производствен 
контрол, при условие че системата за управление 
на качеството включва всички изисквания на 
техническата спецификация на продукта.
4. За да бъде осигурена ефикасност на сис­
темата за производствен контрол, тя трябва да 
бъде основана на следните принципи:
4.1. организацията трябва да е такава, че 
да осигурява определеност на пълномощията, 
отговорността и взаимовръзката между всички 
членове на персонала; 
4.2. за всяка производствена площадка про­
изводителят трябва да определи лице, което да 
осигурява внедряването и постоянното изпълне­
ние на изискванията на производствения контрол;
4.3. да са разработени и внедрени процедури 
за управление, сред които:
4.3.1. наръчник за управление;
4.3.2. управление на документи и данни;
4.3.3. възлагане на подизпълнители;
4.3.4. идентификация на приеманите отпадъци.
5. Площадката задължително трябва да при­
тежава спецификация на приеманите отпадъци, 
в която подробно са записани изискванията към 
отпадъците, които могат да бъдат приемани. (Нап-
ример незамърсени бетонни и стоманобетонни 
късове, разделно събрани керамични фракции, 
състоящи се от керемиди и тухли, асфалтобетон 
от реконструкция и основен ремонт на пътища, 
скални материали от основни и подосновни 
пластове на пътища и др.) Примерен формат на 
записа е даден в таблицата.
6. За извършване на дейностите по подготовка 
за оползотворяване и рециклиране на СО трябва 
да са разработени и внедрени процедури за управ-
ление на процеса на производство, включващи:
6.1. процедури за идентифициране и управле­
ние на материалите;
6.2. процедури за идентифициране и управле­
ние на всички опасни вещества;
6.3. процедури за складиране на материалите;
6.4. процедури за проследимост на продукта 
по отношение на вида и произхода му до него­
вата продажба.
7. Операторите на площадките, на които 
се извършва подготовка за оползотворяване 
и рециклиране на СО, трябва да разработят и 
поддържат инструктивни материали с описание 
на технологията за подготовка за оползотворя­
ване, които да съдържат подробно описание на 
процесите на производство в зависимост от вида 
на произвежданите продукти – оползотворими 
отпадъци, или продуктите от оползотворени 
СО. Необходимо е да контролират определени 
ключови параметри на производствения про­
цес, например тези, свързани с получаването 
на определена зърнометрия на продуктите от 
оползотворени СО. В специфични за всяка пло­
щадка документи следва да са описани честотата 
и видът на извършвания контрол.
8. Операторите на площадките, на които се 
извършва подготовка за оползотворяване и ре­
циклиране на СО, трябва да разработят система 
за контрол и изпитване съгласно указаните в 
техническите документации (стандарти, техни­
чески одобрения и др.) начин, обхват и честота.
9. Операторите на площадките, на които се 
извършва подготовка за оползотворяване и ре­
циклиране на СО, водят и съхраняват: 
9.1. Запис на всеки доставен и приет товар, 
който носи информация за: 
9.1.1. датата на приемане на СО;
9.1.2. вида и състава на СО;
9.1.3. произхода (когато е известен); 
9.1.4. количеството на СО; 
9.1.5. доставчика.
9.2. Протоколи от анализи, представителни 
за цялото количество отпадъци от съответния 
източник, с които се доказва, че отпадъците не 
са опасни и замърсени – в случай че отпадъците 
са с произход от площадки съгласно чл. 16, ал. 3.
9.3. Резултатите от производствения контрол, 
в които трябва да са отбелязани местата, дата­
та и часът на взимане на проби, изпитваният 
продукт, както и друга допълнителна значима 
информация.
10. Когато даден контрол или изпитване по­
кажат, че даден продукт не отговаря на същест­
вените изисквания към продуктите, той трябва:
10.1. да се преработи, или
10.2. да се пренасочи за друго приложение, 
за което е подходящ, или
10.3. да се отстрани и да се депонира.
11. Операторът на площадката/производи­
телят трябва да води записи за всички случаи 
на несъответствие на съществените изисквания 
към продуктите, за да се търси причината и ако 
е необходимо, да се предприемат коригиращи 
действия.
12. В случай че на площадката се произвеждат 
отпадъци, които ще се оползотворяват в обратни 
насипи, те трябва да се съхраняват отделно от 
продуктите от оползотворени СО. 
13. Системата за производствен контрол на 
оператора на площадката/производителя трябва 
да конкретизира отговорността му по отношение 
на складирането и доставката до потребителя, 
както и по отношение на депонирането на не­
съответстващи продукти и/или производствени 
отпадъци.
Операторът на площадката/производителят 
трябва да създаде и поддържа процедури за 
обучение на целия персонал, които да включи в 
системата за производствен контрол. Записите на 
тези обучения трябва да се поддържат актуални.